作者:權德輿
標題:奉和新卜城南郊居得與衛右丞鄰舍，因賦詩寄贈
內容:上宰坐論道，郊居仍裡仁。六符既昭晰，永珍隨陶鈞。旭旦下玉墀，鳴騶拂車茵。軒窗退殘暑，風物迎蕭辰。山澤蜃雨出，林塘魚鳥馴。豈同求羊徑，共是羲皇人。石君五曹重，左戶三壤均。居止煙火接，逢迎雞黍頻。大方本無隅，盛德必有鄰。千年郢曲後，複此聞陽春。